laion/Wikipedia-Exotic huggingface dataset:
כלרודון מדגסקרינסיס

כלרודון מדגסקרינסיס (שם מדעי: Chalarodon madagascariensis) היא מין של לטאה ממשפחת איגואנות מדגסקר, החיה בטבע באי מדגסקר. לצד המין Chalarodon steinkampi שתואר ב-2015 (לאחר שנחשב לחלק ממין זה), היא היחידה מבני סוגה, קרובה לסוג איגואנת מדגסקר (Oplurus). לטאה זו חיה רק באזורים היבשים של מערב, דרום ודרום-מזרח מדגסקר באזורי חוליות וצמחייה דלילה, לעיתים רבות בקרבת החופים וכן ביערות יבשים טרופיים. התפוצה משתרעת בין העיר מאהאז'אנגה בצפון עד לטוליארה בדרום ועד לפיאנארנצוה במזרח. הלטאה מגיעה לאורך 223 מילימטרים בממוצע, כשאת רוב האורך מכיל הזנב העבה. היא קלה יחסית לזיהוי עקב הצבעים המפוארים שלה, הנפוצים הן אצל הזכרים והן אצל הנקבות. כמו מינים דומים היא בעלת קשקשים קשים ועל הגב רצועה קוצנית. הלטאה לא יכולה להשיר את זנבה כמו לטאות רבות. היא מטילה ביצים אותן היא טומנת במחילה שחפרה. מזונה של לטאה זו מורכב בעיקר מחרקים שהיא אורבת להם, לעיתים מענפים נמוכים. בנוסף היא תאכל חלקי צמחים כמו עלים ושורשים. היא עצמה נטרפת בעיקר בידי עופות דורסים ונחשים. נחשים נוספים כמו זעמן אף-חזיר מדגסקרי הם הטורפים העיקריים של ביציה, אותם הם מריחים גם מבעד לאדמה. מדיה וקבצים בנושא כלרודון מדגסקרינסיס בוויקישיתוף כלרודון מדגסקרינסיס, באתר ITIS (באנגלית) כלרודון מדגסקרינסיס, באתר NCBI (באנגלית) כלרודון מדגסקרינסיס, באתר Animal Diversity Web (באנגלית) כלרודון מדגסקרינסיס, בבסיס הנתונים ARKive (באנגלית) כלרודון מדגסקרינסיס, באתר GBIF (באנגלית) כלרודון מדגסקרינסיס באתר הרשימה האדומה של IUCN
היתקליף

האם התכוונתם ל... היתקליף (קומיקס) היתקליף (סדרת טלוויזיה, 1980) היתקליף (סדרת טלוויזיה, 1984) היתקליף: החתול השובב
מחלת חלל

מחלת חלל (באנגלית: space sickness); נקרא גם תסמונת הסתגלות לחלל (באנגלית: Space adaptation syndrome ‏(SAS)) הוא מצב רפואי אותו חשים עד כמחצית השוהים בחלל כתוצאה משינוי ההסתגלות לתנאי כבידה שונים. מחלה זו אינה מדבקת. ב-1961 התגלתה לראשונה מחלה זו, כאשר הקוסמונאוט גרמן טיטוב חווה לראשונה את תסמיני המחלה בחללית ווסטוק 2, והיה לאדם הראשון שהקיא בחלל. לאחר מקרה זה, המחלה לא השפיעה באופן ניכר על טיסות החלל הראשוניות הבאות (תוכנית מרקורי, תוכנית ג'מיני), משום שחלליות אלו היו קטנות וצפופות ולא איפשרו תזוזה (בעיקר של הראש). תסמיני המחלה מוחרפים כשהתנועה במרחב מתאפשרת בצורה רחבה, כמו בחלליות גדולות (למשל בתחנת החלל הבינלאומית). בדומה למחלת ים, כאשר המערכת הווסטיבולרית (שיווי המשקל), ומערכת הראייה, מדווחות על מצבים לא תואמים של תנועה, נוצרת תחושת בחילה וחוסר התמצאות במרחב. על פי אתר ScienceDaily, כוח הכבידה, מהווה מרכיב חשוב בהתמצאות במרחב. שינויים בכוחות הכבידה, כגון המעבר לחוסר בכוח כבידה וחוסר בתחושת משקל, כמו בעת שהייה בחלל, משפיעים על ההתמצאות במרחב ומצריכים הסתגלות. כל עוד ההסתגלות בעיצומה, היא עלולה להוביל לבחילה, אשליות אופטיות, וחוסר התמצאות במרחב. מחסור בשינה, עשוי להחריף את התסמינים הללו. מחקר שביצעה סוזאן נוג'י מאוניברסיטת TU Delft, הצביע כי גם לטייסים המתאמנים בצנטריפוגה המדמה כוח כבידה מופחת, עשויה להיווצר המחלה והם יסבלו מאותם התסמינים. המחקר הצביע על השינוי בכח הכבידה כגורם המשפיע ולא חוסר הכבידה עצמו. למחלה זו יש השפעות רבות ומגוונות למשל: פיזור מחדש של נוזלים, ניוון שרירים והידלדלות העצם, בעיה בשיווי משקל, בן אדם יכול לאבד 20% ממסת השריר שלו תוך חמישה עד אחד עשר יום. נכון ל-2020, אף אסטרונאוט לא מת מהמחלה. אין תרופה ייחודית למחלה זו אבל ניתן למנוע אותה באמצעות יצירת כבידה מלאכותית, מדבקות נגד בחילה ומכשירי ספורט שמאפשרים לבצע פעילות גופנית שמצמצמת את השפעת הכבידה. בעקבות הצפי למחלה זו, לא נהוג לקבוע פעילויות חוץ רכביות ("הליכת חלל") בימי המשימה הראשונים, לצורך מתן זמן להסתגלות האסטרונאוטים. האסטרונאוטים מדביקים על עורם מדבקה עורית המשחררת תרופה נוגדת בחילות, משום שהקאה בתוך החליפה עשויה להיות מסכנת חיים (לחסום את שדה הראייה או לגרום לחנק) אך לרוב היא משמשת רק כגיבוי. מדיה וקבצים בנושא מחלת חלל בוויקישיתוף נאוה מרקו, ‏"חשבתי לעצמי שזה הדבר הכי טיפשי שעשיתי", באתר ‏מאקו‏, 20 ביוני 2018 מדוע אסטרונאוטים סובלים מ "מחלת חלל"?, רמי יושובייב, 26 במאי 2008, הידען בית ספר לטייסי חלל: איך להיות אסטרונאוט, צבי עצמון, גלילאו צעיר, באתר סוכנות החלל הישראלית ד"ר עדו מגן הסכנות שבחוסר כבידה, מכון דוידסון, 18 בספטמבר 2019 Quine, Tony (באפריל 2007). "Addicted to space: An appreciation of Anousheh Ansari, Part II". Spaceflight. 49 (4): 144. ISSN 0038-6340. {{cite journal}}: (עזרה) Kozlovskaya, Inessa B.; et al. (2004). "The Effects of Long-Duration Space Flight on Eye, Head, and Trunk Coordination During Locomotion". NASA Johnson Space Center. אורכב מ-המקור ב-2012-02-07. נבדק ב-2008-02-07. Why Do Astronauts Suffer From Space Sickness? באתר ScienceDaily Lackner, J. R. (2014). "Motion sickness: More than nausea and vomiting". Experimental Brain Research. 232 (8): 2493–2510. doi:10.1007/s00221-014-4008-8. PMC 4112051. PMID 24961738. מדוע אסטרונאוטים סובלים מ "מחלת חלל"? באתר הידען הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נומינגיה

נומינגיה (שם מדעי: Nomingia) הוא סוג של דינוזאור תרופוד דו-רגלי ממשפחת האובירפטוריים (על פי כמה חוקרים משתייך למשפחת הקנגנתיים) שחי במהלך הקרטיקון העליון של מונגוליה שלפני 70 מיליון שנה מזמננו. ממצאיו התגלו ב-1994 בשכבות של מדבר גובי, והוא נחקר בשנת 2000 בידי החוקר רינחן ברסבולד (אנ'). הוא נקרא על שם "מדבר נומינגין" (Nomingiin Gobi), שהוא חלק ממדבר גובי, בו התגלו ממצאיו. הסוג כלל מין יחיד - Nomingia gobiensis. דינוזאור זה היה קל משקל וזריז בהתבסס על מבנה הגפיים הקלות שלו והוא כנראה היה מכוסה נוצות ששימשו בעיקר לראווה ולחימום. היו לו מעט שיניים ולסתו התאפיינה במקור עבה דומה למקורו של הצ'ירוסטנוטס, קרובו שחי בקרבתו. במקום שיניים הוא השתמש בטפריו הגדולים והארוכים לטיפול במזון. החוקר גרגורי ס. פאול מעריך את גודל הדינוזאור באורך 1.7 מטר ומשקל של 20 קילוגרם בקירוב. מדיה וקבצים בנושא נומינגיה בוויקישיתוף נומינגיה, באתר האנציקלופדיה של החיים (באנגלית) נומינגיה, באתר GBIF (באנגלית)
בוגאטי סוג 29 ו-30

בוגאטי סוג 29 ו-30 (באנגלית: Bugatti Type 29, 30) הן סדרות של מכוניות : "בוגאטי סוג 29" היא מכונית מרוץ, "בוגאטי סוג 30" היא מכונית ספורט, דו מושבית, רודסטר ו 4- מושבית קבריולה אשר נבנו על ידי יצרנית רכבי היוקרה הצרפתית בוגאטי בין השנים 1926–1922 בצרפת. מדגם מכונית המרוץ "בוגאטי סוג 29" יוצרו 7 יחידות בשנת 1922. יוצרו 585 יחידות מדגמי "בוגאטי סוג 29" ו-"בוגאטי סוג 30". בוגאטי היא יצרנית רכב צרפתית יוקרתית. החברה התפרסמה בכך שייצרה כמה ממכוניות הספורט המהירות ביותר בעולם. בדומה לחברות אחרות, לא הצליחה חברת בוגאטי לשרוד את תקופת מלחמת העולם השנייה ונסגרה, אך בהמשך נעשו מספר ניסיונות לחדש ייצור תחת שם זה. כיום נמצאת חברת בוגאטי תחת בעלות קבוצת פולקסווגן. מנכ"ל החברה הוא סרג'יו מרקיונה. מנוע קדמי - 8 צילינדרים מנוע בנזין, כונן גל זיזים: קדמי, מצנפת ארכובה אחת רדיאטור מסוג "Brescia" במרכב בסיס גלגלים ארוך בלמים: מסוג בלמי תוף: תופים קדמיים קטנים, תופים אחוריים גדולים 2 מאיידים מתוצרת "Zenith" צמיגים - גודל הצמיג: צמיג אורגני בתוך תבנית הגלגל : 105x765, ו- 120x820, או 120x880, מאוחר יותר הופעת הבכורה התחרותית של דגם "בוגאטי סוג 30" התקיימה ב־15 ביולי1922 במרוץ "גרנד פרי הצרפתי" ("Gran Premio di Francia" (איט')) : שלושה מתוך ארבעת דגמי "בוגאטי 30" דורגו במקום השני, השלישי והחמישי בשנת 1922 במרוץ "Gran Premio d'Italia" (איט') במסלול "Autodromo nazionale di Monza" (אנ') הגיע דגם "בוגאטי סוג 30" למקום השלישי בשנת 1923 במרוץ "500 Miglia di Indianapolis" (איט') הגיע דגם "בוגאטי סוג 30" למקום התשיעי "בוגאטי סוג 30", שנת 1924 "בוגאטי סוג 30", שנת 1924 "בוגאטי סוג 30" "בוגאטי סוג 30" "בוגאטי סוג 30" בתצורת 4 מושבים, שנת 1925 "בוגאטי סוג 30" "בוגאטי סוג 30", שנת 1922 "בוגאטי סוג 30", שנת 1922 "בוגאטי סוג 30" - מבט למנוע 8 הצילינדרים "בוגאטי סוג 30" - מבט למנוע 8 הצילינדרים בוגאטי אטורה בוגאטי בוגאטי סוג 64 בוגאטי סוג 101 מדיה וקבצים בנושא בוגאטי סוג 29 ו-30 בוויקישיתוף בוגאטי סוג 29 web.archive.org/web/20091003202059 בוגאטי סוג 30 web.archive.org/web/20140730054205 "בוגאטי סוג 29 ו-30" conceptcarz.com/profile/23187,25439/1922-bugatti-type-29/30 בוגאטי סוג 30 - מפרט web.archive.org/web/20100326144118 תוצאות מרוץ גרנד פרי הצרפתי 1922 Risultati del GP di Francia 1922, su teamdan.com. URL consultato il 26 dicembre 2009 (archiviato dall'url originale il 4 maggio 2009). תוצאות מרוץ גרנד פרי האיטלקי 1922 Risultati del GP d'Italia 1922, su teamdan.com. URL consultato il 26 dicembre 2009 (archiviato dall'url originale il 4 maggio 2009).
I'll Be There for You (שיר של סוליד הרמוני)

I'll Be There for You הוא סינגל שהוקלט על ידי להקת הפופ האמריקאית-בריטית "סוליד הרמוני". השיר יצא לאור ב-1997, כסינגל מתוך האלבום סוליד הרמוני. השיר הולחן, נכתב והופק על ידי צמד היוצרים והמפיקים השוודים כריסטיאן לונדין ומקס מרטין. השיר זכה להצלחה במצעדים בהולנד, בלגיה, דנמרק ושוודיה, אך בבריטניה הגיע למקום ה-18 ובמצעד הבילבורד הוט 100 הגיע למקום ה-123 בלבד. השיר זכה לביקורות חיוביות. סרטון השיר "I'll Be There for You" באתר יוטיוב Steffen Hung, Solid Harmonie - I'll Be There For You, hitparade.ch Stichting Nederlandse Top 40, Solid HarmoniE, Top40.nl (בהולנדית) Solid Harmonie - I'll Be There For You, ultratop.be Danish Singles Chart 6 February 1998 swedishcharts.com - Solid Harmonie - I'll Be There For You, swedishcharts.com ביקורת על השיר I'll Be There for You, באתר מוזיקה ומדיה
סינותריום

סינותריום (שם מדעי: Sinotherium; מילולית: "בהמה סינית") הוא סוג של קרנף גדול נכחד שחי במשך תקופת המיוקן והפליוקן בסין הקדומה ובמזרח מונגוליה וקזחסטן, לפני 9.5 עד 3.6 מיליון שנה מזמננו. קרנף זה היה בעל קרן אחת על מצחו שהזכירה מעט את קרן החדקרן המיתולוגי. הממצאים שלו התגלו לראשונה במערב סין, מהם קיבל את שמו, והוא הוגדר ב-1924. בתוך סוג זה נכלל מין אחד - Sinotherium lagrelli. הסינותריום התפתח מקרנף שחי בסוף המיוקן באיראן - האיראנותריום (Iranotherium), אשר היגר מזרחה עד לסין. הוא היה בנוי בכבדות והגיע לאורך של ארבעה מטרים ולמשקל של כארבעה טון. מעריכים שמקרנף זה התפתח הקרנף הגדול ביותר מעולם - האלסמותריום שהגיע לממדים של פיל אסייתי, באורך של קרוב ל-5 מטרים ולמשקל של 3.6–4.5 טונות במינים הגדולים. מדיה וקבצים בנושא סינותריום בוויקישיתוף סינותריום, באתר GBIF (באנגלית)
שארל-ארתור גונז

שארל-ארתור גונז (בצרפתית: Charles-Arthur Gonse;‏ 19 בספטמבר 1838 – 18 בדצמבר 1917) היה ז'נרל דה דיוויזיה בצבא צרפת אשר שימש כסגן הרמטכ"ל, אולם התפרסם בעיקר בשל חלקו בפרשת דרייפוס. גונז נולד בפריז ב-19 בספטמבר 1838. אביו היה ז'אן פליקס עמנואל גונז ואמו הייתה לואיז סטפני קורטין. הוא היה נכדו של הרופא שארל קורטין ונינו של האדריכל אטיין-צ'רובין לקונטה. אחיו היה מבקר האמנות לואי גונז. ב-1856 נרשם גונז ללימודים באקדמיה הצבאית סן-סיר, ולאחר מכן למד בבית ספר לקצינים. ב-1861 הוא נכנס לצבא צרפת כלוטננט שני. בין 1868–1870 הוא הוצב באלג'יריה. ב-1870 הוא חזר לצרפת בעקבות פרוץ מלחמת צרפת–פרוסיה. הוא הוצב במטה הקורפוס ה-13 ולאחר מכן חזר לפריז ולחם כנגד הפרוסים במהלך המצור על פריז. בשנת 1880 הועבר גונז לכוחות הארטילריה ובשנת 1885 הפך ללוטננט קולונל. הוא מונה בשנת 1887 לראש מטה הקורפוס ה-19. ב-1888 הוא קודם לדרגת קולונל וצורף למטה הכללי כמפקד המשרד הרביעי (האחראי על הובלה ומסילות הברזל). כמו כן הוא שימש כמורה בבית הספר הצבאי. ב-1893 הוא הועלה לדרגת ז'נרל דה בריגדה ומונה לסגן הרמטכ"ל תחת הגנרל ראול לה מוטון דה בואדפר. ערך מורחב – פרשת דרייפוס לכל אורך פרשת דרייפוס, היה גונז מראשי הלוחמים למען האשמתו של אלפרד דרייפוס בריגול, והוא נחשב לאחד האשמים העיקריים בפרשה. כאשר ז'ורז' פיקאר הוכיח לו שדרייפוס חף מפשע והציג בפניו את הראיות לכך שהאשם האמיתי הוא פרדיננד אסטרהאזי, גונז, בעצה אחת עם בואדפר ושר המלחמה ביו הורה לפיקאר להתעלם מהממצאים. פיקאר זעם, והטריד את השלושה שוב ושוב בדרישה לפתוח בחקירה כנגד אסטרהאזי. לפי עדותו של פיקאר ב-15 בספטמבר יצא גונז מגדרו וצעק: "וכי מה אכפת לך אם היהודי הזה יישאר באי השדים?" פיקאר נדהם והשיב: "אבל הרי הוא חף מפשע?!" גונז השיב ש"אין זה חשוב" והוסיף: "אם לא תאמר מאומה, איש לא ידע". פיקאר יצא מהפגישה המום וזועם והצהיר כי הוא אינו מתכוון לקחת עמו את הסוד אל הקבר. לימים הכחיש גונז את תוכן השיחה, אך לא את רוחה. פיקאר הורחק מצרפת והוצב בתפקיד נידח וחסר חשיבות בתוניסיה. גונז, בואדפר וביו יחד עם אובר-ז'וזף אנרי וארמאן די פאטי דה קלאם חברו יחד כדי להבטיח שדרייפוס יישאר באי השדים והחקירה כנגד אסטרהאזי לא תתחדש. הם לא היססו לזייף לשם כך מסמכים ולנקוט בצעדים פליליים אחרים, ולפיכך נודעו בכינוי "הקנוניה". במאמרו המפורסם "אני מאשים...!" האשים אמיל זולא את גונז "בשותפות לפשע... מתוך קנאות קלריקלית". גונז העיד מאוחר יותר במשפט שנערך כנגד זולא, וכן במשפט החוזר שנערך לדרייפוס. עם חשיפת ממדיה האמתיים של השערורייה, הורחק גונז בהדרגה מתפקידיו. ב-1903 הוא הוצב בכוחות המילואים. הוא נפטר ב-18 בדצמבר 1917. ז'אן דניס ברדן, פרשת דרייפוס, עם עובד, 2003. ברברה טוכמן, המגדל הגאה, דביר, 1998. פייר מיקאל, פרשת דרייפוס, מ. מזרחי, 1964. מאיר קוטיק, פרשת דרייפוס, מלא, 1982. מדיה וקבצים בנושא שארל-ארתור גונז בוויקישיתוף ברדן, עמ' 228.
חלומות של אחרים

חלומות של אחרים הוא סינגל של הפרויקט של עידן רייכל שהוקלט על ידי המוזיקאי הישראלי עידן רייכל. השיר יצא לאור באוקטובר 2008, כסינגל השני מתוך האלבום בין קירות ביתי, על ידי חברת התקליטים הליקון. השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בין השירים היחידים שמבצע רייכל באלבום "בין קירות ביתי", לצד "בין קירות ביתי" ו"הכל עובר". ב-5 בפברואר 2009 השיר נכנס לראש המצעד השבועי של רשת ג' למשך שבועיים, וגם למקום הראשון במצעד ההשמעות השבועי של מדיה פורסט. במצעד הפזמונים השנתי של רשת ג', דורג השיר במקום הרביעי, במצעד הפזמונים השנתי של גלגלצ דורג השיר במקום השישי, ובמצעד ההשמעות השנתי של חברת "מדיה פורסט", הגיע השיר למקום השני. השיר זכה גם בפרס אקו"ם לשיר השנה. ב-2020, עלה לאוויר המחזמר "חלומות של אחרים" הקרוי על שם שיר זה ומבוסס על שירי עידן רייכל. נכון לאוגוסט 2024 מונה הצפיות של הקליפ של השיר באתר יוטיוב עומד על כ־16 מיליון צפיות. כמו כן, מונה ההשמעות של השיר ברשת הזרמת המדיה ספוטיפיי עומד על כמיליון. בדצמבר 2017 פרסמה הזמרת רינת בר גרסת כיסוי לשיר, שצברה למעלה מ-4.8 מיליון צפיות ביוטיוב. לדף השיר באתר הספרייה הלאומית חלומות של אחרים, באתר "פזמונט" המצעד השנתי הישראלי תשס"ט, באתר גלגלצ "מונו" של שלומי סרנגה - השיר הכי מושמע בישראל בשנה האחרונה, באתר ‏מאקו‏, 16 בספטמבר 2009 איתמר זהר, שיר השנה — לגברים בלבד, באתר הארץ, 25 באפריל 2018 "חלומות של אחרים" | מופע עם שיריו של עידן רייכל, באתר "סרוגים", 1 במרץ 2020 הפרויקט של עידן רייכל - חלומות של אחרים - The Idan Raichel Project, סרטון באתר יוטיוב (אורך: 3:50) Chalomot Shel Acherim (Other People's Dreams), נבדק ב-2020-04-07 רינת בר | Rinat Bar - חלומות של אחרים (קאבר), נבדק ב-2023-07-05 בין קירות פסגת המצעד, באתר ‏מאקו‏, 30 בנובמבר 2008 עידן חדש, באתר ‏מאקו‏, 9 בנובמבר 2008
פסגות פיפין

פסגות פיפין (באנגלית: Pippin Peaks) הוא רכס של פסגות בכיוון מזרח-מערב בדרום הרי אריסטוטל, בחוף אוסקר השני, בארץ גרהאם שבאנטארקטיקה. גובה הפסגות בין 880 מטרים ל-1,160 מטרים מעל פני הים. הפסגות על פי רוב, הן פסגות של סלעי גרניט לבנה או ורודה. רכס הפסגות מהווה את הגדה הצפונית של קרחון סטאב. כמו כן הרכס מתחבר להר שרה תאודורה שממערב - דרום-מערב לרכס. שמו של הרכס ניתן לו על ידי הוועדה המייעצת לשמות אנטארקטיים של בריטניה. רכס הפסגות נקרא על שם "פיפין" - דמות מ"מובי דיק" - ספרו של הרמן מלוויל. שם זה ניתן בדומה לשמות אתרים נוספים באזור, הקרויים על שם דמויות מהספר. פסגות פיפין באתר הגאזט האנטארקטי של ממשלת אוסטרליה תצלום לוויין של אזור הפסגות, וסימון מיקום האתרים סביבו באתר copernix תרשים הנוף הנשקף מפסגות פיפין באתר peakvisor מפת אזור פסגות פיפין מחשבון מרחקים - המרחק מפסגות פיפין לאתרים סמוכים אתרים על שם "מובי דיק" באנטארקטיקה מזג האוויר הנוכחי (מעודכן) בפסגות פיפין תחזית מזג אוויר עדכנית ארוכת טווח עבור פסגות פיפין נתוני מזג אוויר היסטוריים עבור פסגות פיפין גאזט השמות האנטארקטיים הרשמי של ארצות הברית מידע גאוגרפי והיסטורי אתרים נוספים הקרויים על שם דמויות מהספר "מובי דיק"
I'll Be There for You

האם התכוונתם ל... I'll Be There for You (שיר של בון ג'ובי) – שיר של להקת בון ג'ובי משנת 1989 I'll Be There for You (שיר של הרמברנדטס) – שיר של להקת הרמברנדסט, שיר הנושא של הסיטקום "חברים" I'll Be There for You (שיר של סוליד הרמוני) – שיר של להקת סוליד הרמוני משנת 1997 אחר I Will Be There for You – שיר של ג'סיקה אנדרוס משנת 1999 I'll Be There
פאקו סרי

פאקו סרי (צרפתית: Paco Sery; נולד ב-1 במאי 1956 בחוף השנהב) הוא מתופף ג'אז פיוז'ן ומוזיקת עולם. ידוע בעיקר בניגנה שלו עם ג'ו זאווינול ואדי לויס. בנוסף יש לו גם להקה משלו, שניגנה באלבום הסולו הראשון שלו, Voyages, שיצא בשנת 2000. 2008 Palabre 2006 Live à la Cigale 1998 Nouvelle Vague' 1995 Flasback (compilation) 1995 Lunatic Taxi 1993 'No Man’s land 1990 L’eau de La 1988 Explore 1988 'Sixun Live 1987 Pygmées 1985 Nuit blanche 1987 Pygmées 2008 75th 2002 Faces and Places 1998 World tour 1996 My People 2012 The Syndicate File Under Zawinul 2003 Yakar Idrissa Diop 2002 Bendera So Kalmery 2001 Récit Proche Eddy Louiss 2001 Safi Ray Lema 2000 Poulina Orchestre National de Barbès 1997 The Blessed Rain Ashley Maher 1997 Per fortuna Purtroppo Irene Grandi 1997 Dife Kassav’ 1996 Sarada Alma Rosa 1995 Emotion Papa Wemba 1991 Gaia Ray Lema 1991 Amen Salif Keita 1987 Afrijazzy Manu Dibango 1982 Fodder on My Wings Nina Simone אתר האינטרנט הרשמי של פאקו סרי פאקו סרי, ברשת החברתית פייסבוק פאקו סרי, באתר AllMusic (באנגלית) פאקו סרי, באתר MusicBrainz (באנגלית) פאקו סרי, באתר Discogs (באנגלית) פאקו סרי, באתר Songkick (באנגלית) "Paco Sery - African artists". Afrik.com. 15 במרץ 2010. נבדק ב-13 ביוני 2010. {{cite web}}: (עזרה) Budofsky, Adam (1 ביולי 2006). The drummer: 100 years of rhythmic power and invention. Hal Leonard Corporation. p. 93. ISBN 978-1-4234-0567-2. נבדק ב-13 ביוני 2010. {{cite book}}: (עזרה) Bogdanov, Vladimir; Woodstra, Chris; Erlewine, Stephen Thomas (2001). All music guide: the definitive guide to popular music. Hal Leonard Corporation. p. 1435. ISBN 978-0-87930-627-4. נבדק ב-13 ביוני 2010. {{cite book}}: (עזרה) Holland, Bill (24 במרץ 2001). "Eddie Louiss Récit Proche". Billboard. p. 23. נבדק ב-13 ביוני 2010. {{cite web}}: (עזרה) Zwerin, Mike (12 ביולי 2000). "World Music Drummer Hits His Stride : Paco Sery, in His Own Time". The New York Times. אורכב מ-המקור ב-5 במרץ 2016. נבדק ב-13 ביוני 2010. {{cite news}}: (עזרה)
קים ג'אה-ריונג

קוריאה זהו שם קוריאני; שם המשפחה הוא קים. קים ג'אה-רונג (בקוריאנית: 김재룡) הוא פוליטיקאי צפון קוריאני שכיהן כראש הקבינט של קוריאה הצפונית מאפריל 2019 עד אוגוסט 2020. הוא גם חבר באספת העם העליונה, הפרלמנט החד-ביתי של קוריאה הצפונית. מעט יחסית ידוע על הקריירה המוקדמת של קים. לפני כהונתו, מילא תפקידים בהדרכה פוליטית באתרי תעשייה שונים. בסביבות 2007 מונה לתפקידו הראשון החשוב כמזכיר הוועדה המחוזית של מפלגת הפועלים של קוריאה במחוז צפון פיונגאן. הוא מונה למזכיר הראשי של הוועדה המחוזית של מחוז צ'אגאנג בשנת 2015, ובהמשך היה ליושב ראשו. קים הפך לחבר הוועד המרכזי של מפלגת הפועלים של קוריאה בשנת 2016. ב־10 במרץ 2019, נבחר קים לאספת העם העליונה בבחירות הפרלמנטריות. פחות מחודש לאחר מכן, במהלך המושב הראשון של האספה העממית העליונה ה-14, מונה קים לראש הממשלה, במקומו של פאק פונג-ג'ו. הוא גם נבחר להיות חבר בפוליטביורו ובוועדה הצבאית המרכזית. באוגוסט 2020 הוחלף בתפקיד על ידי קים טוק-הון. ערך זה הוא קצרמר בנושא פוליטיקאים ובנושא קוריאה הצפונית. אתם מוזמנים לתרום לוויקיפדיה ולהרחיב אותו.
I Will Be There for You

I Will Be There for You הוא סינגל הבכורה של זמרת הקאנטרי האמריקאית ג'סיקה אנדרוס. השיר יצא לאור ב-6 בפברואר 1999, כסינגל הראשון מתוך אלבום הבכורה שלה, "Heart Shaped World", על ידי חברת התקליטים דרימוורקס. השיר מוקם במקום ה-28 במצעד הפזמונים "Hot Country Songs" האמריקאי, במקום השמיני במצעד האמריקאי "בילבורד הוט 100" ובמקום ה-43 במצעד הפזמונים הקנדי "Canadian RPM Country Tracks". סרטון השיר "I Will Be There for You" באתר יוטיוב Jessica Andrews, Billboard ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ארז קפריסאי

ארז קפריסין (שם מדעי: Cedrus brevifolia) הוא מין של מחטנאי מסוג ארז. מקורותיו בהרי הטרודוס במרכז קפריסין. הוא גדל בעמק הארזים ביער פאפוס שבקפריסין. מדיה וקבצים בנושא ארז קפריסאי בוויקישיתוף ארז קפריסאי, באתר NCBI (באנגלית) ארז קפריסאי, בבסיס הנתונים ARKive (באנגלית) ארז קפריסאי, באתר האנציקלופדיה של החיים (באנגלית) ארז קפריסאי, באתר Tropicos (באנגלית) ארז קפריסאי, באתר GBIF (באנגלית) ארז קפריסאי, באתר IPNI (באנגלית) "Archived copy". אורכב מ-המקור ב-2012-03-07. נבדק ב-2010-03-07. {{cite web}}: (עזרה)
I'll Be There for You (שיר של בון ג'ובי)

I'll Be There for You הוא סינגל שהוקלט על ידי להקת הרוק האמריקאית "בון ג'ובי". השיר יצא לאור ב-4 באפריל 1989, כסינגל השלישי מתוך האלבום ניו ג'רזי, על ידי חברת התקליטים Mercury Records. השיר הגיע בשיאו למקום הראשון במצעד הפזמונים בילבורד הוט 100. מידע על היצירה "I'll Be There for You" באתר מיוזיק בריינז סרטון השיר "I'll Be There for You" באתר יוטיוב Bon Jovi, Billboard ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
סקייט אצבעות

סקייט אצבעות (באנגלית Fingerskate, או Fingerboard) הוא סקייטבורד קטן ממדים שמותאם להפעלה באמצעות אצבעות הידיים. הצורה והחלקים שלו נראים כמו סקייטבורד רגיל אבל האורך שלו הוא רק 96 מילימטר או 3-3/4 אינץ'. החלקים המרכיבים את סקייט האצבעות הם לוח עליו מודבק מעין נייר זכוכית מחוספס הנקרא גריפ, צירים, ברגים ראשיים וגלגלים (סיליקון). סקייט אצבעות מייצג בדרך כלל בנאמנות סקייט רגיל, כולל כל החלקים שלו והציורים בתחתית הלוח. הציורים הם אותם ציורים וסמלים כמו בסקייטבורד של חברות ידועות כולל דגמים על שם סקייטרים מקצועיים. הלוחות עשויים מעץ או מפלסטיק. עם סקייט אצבעות אפשר לעשות את כל הטריקים (התרגילים) הידועים של הסקייטבורד. אפשר לבנות ולהרכיב רמפות ורילים מתאימים ולעשות איתם תרגילים. אפשר לקנות רמפות מוכנות לסקייט אצבעות במבחר חנויות של ציוד סקייטבורד. סקייטי אצבעות החלו להופיע בשנת 1986 כמחזיקי מפתחות ולא ניתן היה לבצע איתם תרגילי סקייטבורד. בשנות ה-90, החלה חברת Tech Deck לייצר ולמכור סקייט אצבעות שניתן לבצע בו טריקים של סקייטבורדינג. חברת Tech Deck הקימה קהילות ברשת האינטרנט כדי שבעלי העניין יוכלו להתכתב ביניהם ובדרך זו לפתח את התחביב שלהם. לאחר ההצלחה של חברת Tech Deck החלו חברות נוספות להיכנס לתחום ולייצר סקייטי אצבעות וגם חלקים עצמאיים כמו לוחות, גלגלים וצירים, ביניהם Berlin Wood (השייכת ליצרן Blackriver-Ramps) ו-Pro Wood. בקניית חלקים אפשר, כמו בסקייטבורד רגיל, להרכיב סקייט אצבעות המורכב מחלקים של מספר יצרנים. סקייטבורדינג מדיה וקבצים בנושא סקייט אצבעות בוויקישיתוף טריקים וטיפים לסקייט אצבעות קבוצת דיון ביאהוו בנושא סקייט אצבעות אתר רמפות לסקייט אצבעות האתר של חברת סקייט האצבעות טאצ'-דק ההיסטוריה של טק-דק לסקייט האצבעות לוחות סקייט אצבעות של חברת ברלין ווד
ים אריאקה

ים אריאקה (ביפנית: 有明海) הוא ים ומפרץ שנמצא ליד המחוזות פוקואוקה, סאגה, נגסאקי וקוממוטו שביפן. בנוסף, הוא נמצא ליד האי קיושו. הים משמש לחקלאות עופות, כאשר נורי היא תוצר עיקרי. בים אריאקה, ישנם מינים שונים של בעלי חיים, כולל יבשתנים, פינידאה (אנ') וסרטני כנר (אנ'). הטמפרטורה הממוצעת היא 17 מעלות צלזיוס. החודש הכי חם הוא אוגוסט (26 מעלות צלזיוס). החודש הכי קר הוא ינואר (6 מעלות צלזיוס). כמות המשקעים הממוצעת היא 2,386 מילימטרים בשנה. חודש יולי הוא החודש שיש בו הכי הרבה גשם (442 מ"מ גשם), וחודש ינואר הוא החודש שיש בו הכי פחות גשם (51 מ"מ גשם). 菅野徹『海辺の生物』小学館 ISBN 4-09-214008-8 佐藤正典編『有明海の生き物たち 干潟・河口域の生物多様性』海游社 ISBN 4-905930-05-7 西尾建『有明海干拓始末　たたかいぬいた漁民たち』日本評論社　1985, ISBN 4-535-57561-4 מדיה וקבצים בנושא ים אריאקה בוויקישיתוף 有明海総合研究プロジェクト, www.ariake.civil.saga-u.ac.jp Ariake Kai, Japan, www.geonames.org "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא גאוגרפיה של יפן ובנושא גופי מים. אתם מוזמנים לתרום לוויקיפדיה ולהרחיב אותו.
הפועל אפיקים

הפועל אפיקים הייתה קבוצת כדורגל ישראלית מהקיבוץ אפיקים והייתה הבכירה מבין הקבוצות הכדורגל מהתנועה הקיבוצית. בסוף שנת 1924 ארגנו חברי קיבוץ השומר הצעיר קבוצת כדורגל במושבה בית-גן שבגליל התחתון ליד יבנאל. ב-1948 הוקמה קבוצת הכדורגל של קיבוץ אפיקים ששיחקה בשנותיה הראשונות בעיקר במשחקי ידידות נגד קבוצות מהאזור וקבוצות מאזור בקעת הירדן. ב-1955 הופסקה פעילותה של הקבוצה בשל מחסור בשחקנים פעילים. ב-1962 חזרה הקבוצה לפעילות והיא החלה לשחק בליגה ג' מחוז העמקים ותוך עונה אחת עלתה לליגה ב'. אז גם הוקם מגרש הכדורגל בכניסה לקיבוץ. בעונת 1975-76, עשתה הקבוצה היסטוריה ועלתה לליגה א' בה שיחק כשש עונות עד שחזרה לליגה ב' לאחר שבעונת 1981-82 סיימה במקום הלפני אחרון. בעונת 1986-87, השלימה הקבוצה ירידת ליגה נוספת, לליגה ג' שם שיחקה הקבוצה עד שהתפרקה באמצע שנות ה-90. בשנת 2008 נהרס גם מגרש הכדורגל בקיבוץ ועל חורבותיו הוקם מתחם צימרים. ההישג הגדול של הקבוצה בגביע המדינה בכדורגל היה בעונת 1964-65, לאחר שהעפילה לרבע הגמר בו הפסידה 1-0 למכבי פתח תקווה. בעונת 1982-83 הדיחה את עירוני אשדוד והפועל תל חנן והגיעה לסיבוב ז' בגביע בו לבסוף הובסה 3-0 מול מכבי תל אביב. עמי אילון אהרון (אהרהל'ה) גרשגורן אבא גינדין רון ציבלין חנן רותם (רוטמן) חיים רוזנבלום אברהם (אבו) מיכאל אשר יעיש אילן זייגר